Google a anunţat azi că va reîncepe preluarea de imagini Street View în România, pentru „a împrospăta şi îmbogăţi imaginile de pe Google Maps".

Începând cu săptămâna viitoare, maşinile Street View vor porni să actualizeze imaginile existente din mai multe oraşe importante din România, precum Bucureşti, Cluj Napoca, Timişoara, Constanţa sau Sibiu, informează Jurnalul.ro.

Serviciul Street View este disponibil în peste 55 de ţări, inclusiv părţi din Antarctica şi Artica. Actualizarea imaginilor Street View este una dintre cele mai frecvente solicitări venite din partea utilizatorilor de Google Maps, serviciul Street permiţând utilizatorilor să exploreze şi să viziteze virtual zone, oraşe, drumuri prin imagini panoramice de la nivelul străzii. Funcţionalitatea este disponibilă şi în Google Earth şi versiunea mobilă a Google Maps.

Etichete: street view